Gengi hlutabréfa í Íslandsbanka í fyrstu viðskiptum dagsins var 20 prósentum yfir útboðsgengi. Íslandsbanki er þriðja stærsta félagið að markaðsvirði í Kauphöllinni. Nú rétt fyrir hádegi var búið að selja hlutabréf fyrir rúma fjóra milljarða króna í tæplega 400 viðskiptum.
Það ríkti mikil eftirvænting þegar Birna Einarsdóttir bankastjóri Íslandsbanka hringdi bjöllu til marks um að viðskipti væru hafin í bréfum bankans.
Ég var bara svo ánægð með þessa breiðu þátttöku. Það var frábært að fá þessa 24 þúsun nýja hluthafa. Stóra og smáa, innlenda og erlenda. Algjörlega frábært.
Viðbrögðin í útboðinu voru náttúrulega sérlega glæsileg, níföld eftirspurn og gengið hækkar núna í fyrstu viðskiptum duglega. En að það skyldi vera níföld eftirspurn skal ég viðurkenna að koma mér á óvart en ég átti von á góðum viðtökum.
Þetta hlutafjárútboð, þýðir það ekki að áhugi verður meiri og þið fáið fleiri félög inn í Kauphöllina? Jú ekki spurning nú þegar koma svona margir nýir fjárfestar inn á markaðinn. Þá er ég ekki í nokkrum vafa um að önnur skráð félög muni njóta góðs af og muni hvetja til skráningar á hlutabréfamarkaði.
Íslandsbanki er þriðja stærsta félagið í Kauphöllinni en fyrir eru 23 félög. Tvö félög bætast við í byrjun júlí; Flugfélagið Play og tölvuleikjafyrirtækið Solid Cloud.